67 



Sandløberne sig igen hen til Teltet. Da Nattekulden ved Slut- 

 ningen af August kendelig tiltog, og der dannede sig Is langs 

 Bredderne af Bugten, befandt Sandløberne sig tilsyneladende 

 mindre vel, men holdt dog endnu til ved Teltet i nogle faa 

 Dage, hvor de fremdeles fandt rigelig Næring i det udkastede 

 Lakseaffald. Ved Solnedgang hengav de sig til Nattehvilen, 

 idet de staaende paa ét Ben og med Næbbet dybt indboret 

 under Rygfjerene sov ind, indtil Morgensolens oplivende Varme 

 lokkede dem frem til ny Virksomhed. Fuglene var omsider 

 blevne saa fortrolige med menneskelig Omgang, at de næppe 

 nok flyttede sig, naar jeg af Frygt for at træde dem ned søgte 

 at jage dem af Vejen. Den 29 August dækkede Nyis Bugten 

 overalt, og Sandløberne forlod Dagen efter paa en ganske enkelt 

 nær Landet. 



Af det foreliggende Materiale synes at fremgaa at Arten er 

 dimorf, idet der findes en graa og rødbrun Type, idet herved 

 tænkes paa Forhalsens og Brystets Farve. Iagttagelser gjorte 

 paa Stedet bekræfter denne Opfattelse (jævnfør Tavle V). 



Til Museet er hjembragt Skind af 8 voksne Fugle og af 6 

 Dununger, samt 20 voksne Fugle og 14 Dununger i Spiritus. 



Desuden 24 Æg (6 Kuld). 



Følgende Maal er tagne: 



